CELEX: 22013A0921(01)
Language: hr
Date: 2013-09-21 00:00:00
Title: Sporazum između Europske zajednice i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima

21.9.2013   
            
            
               HR
            
            
               Službeni list Europske unije
            
            
               L 251/1
            
         Sporazum između Europske zajednice i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima
   Sukladno članku 4. Sporazuma od 19. listopada 2005. između Europske zajednice i Kraljevine Danske o nadležnosti, priznavanju i izvršenju sudskih odluka u građanskim i trgovačkim stvarima (1) (dalje u tekstu „Sporazum”) zaključenog Odukom Vijeća 2006/325/EZ (2), prilikom provedbe mjera donesenih sukladno članku 74. stavku 2. Uredbe Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (3), Danska o svojoj odluci provedbe sadržaja tih mjera obavješćuje Komisiju.
   Provedbena uredba Komisije (EU) br. 1142/2011 kojom se utvrđuju prilozi X. i XI. Uredbi Vijeća (EZ) br. 4/2009 o nadležnosti, mjerodavnom pravu, priznavanju i izvršenju odluka te suradnji u stvarima koje se odnose na obvezu uzdržavanja (4) donesena je 10. studenog 2011. U skladu s člankom 3. stavkom 2. Sporazuma Danska je u dopisu od 14. siječnja 2009. već obavijestila Komisiju o svojoj odluci provedbe sadržaja Uredbe Vijeća (EZ) br. 4/2009 (5) u onoj mjeri u kojoj ta Uredba mijenja Uredbu (EZ) br. 44/2001 (6).
   U skladu s člankom 4. Sporazuma Danska je u dopisu od 11. siječnja 2012. već obavijestila Komisiju o svojoj odluci provedbe sadržaja Provedbene uredbe (EU) br. 1142/2011. To znači da će se odredbe Provedbene uredbe (EU) br. 1142/2011 primjenjivati na odnose Europske unije i Danske (7).
   Nadalje, Danska je u dopisu od 20. veljače 2013. (koji je uslijedio nakon dopisa od 9. ožujka 2011.) proslijedila završnu obavijest Komisiji o svojim nadležnim tijelima sukladno članku 2. stavku 2. i članku 47. stavku 3. Uredbe (EZ) br. 4/2009 te zatražila da se ta tijela priznaju za potrebe priloga X. i XI. Provedbene uredbe (EU) br. 1142/2011.
   Stoga su za potrebe Priloga X. Uredbi (EZ) br. 4/2009 utvrđenoj Provedbenom uredbom (članak 2. stavak 2. Uredbe (EZ) br. 4/2009) relevantna upravna tijela u Danskoj: Državna uprava (Statsforvaltningen) i Ministarstvo za socijalna pitanja, djecu i integraciju (Državni ured za socijalna pitanja i pritužbe, Odjel za obiteljska pitanja) (Social-, Børne- og Integrationsministeriet (Ankestyrelsen, Familieretsafdelingen)). Za potrebe Priloga XI. Uredbi (EZ) br. 4/2009 utvrđenoj Provedbenom uredbom Komisije (članak 47. stavak 3. Uredbe (EZ) br. 4/2009) relevantno tijelo je Ministarstvo pravosuđa (Justitsministeriet).
   Obaviješću Danske o svojim nadležnim tijelima koja se smatraju relevantnim tijelima sukladno prilozima X. i XI. Uredbi (EZ) br. 4/2009 utvrđenoj Provedbenom uredbom Komisije stvaraju se uzajamne obveze Danske i Europske unije. Stoga trenutačne prilagodbe članka 2. stavka 2. točaka (b) i (c) Sporazuma stupaju na snagu na dan objave u Službenom listu Europske Unije.
   
   
      (1)  SL L 299, 16.11.2005., str. 62.
   
      (2)  SL L 120, 5.5.2006., str. 22.
   
      (3)  SL L 12, 16.1.2001., str. 1.
   
      (4)  SL L 293, 11.11.2011., str. 24.
   
      (5)  SL L 7, 10.1.2009., str. 1.
   
      (6)  SL L 149, 12.6.2009., str. 80.
   
      (7)  SL L 195, 18.7.2013., str. 1.